[{"text_idx": "#000001", "text": "Efallai ein bod ag ychydig o duedd, ond rydym yn credu mai ein codwyr arian Macmillan ni yng Nghymru yw\u2019r gorau! Rydym yn hynod falch bod grw\u0302p codi arian newydd sbon \u2018Green with Envy\u2019 wedi cychwyn ym Mhen-y-bont ar Ogwr. Gwnaethom ofyn wrth Rachel, Molly a Darren i ddweud ychydig wrthym am eu cynlluniau a sut y gallwch chi helpu."}, {"text_idx": "#000002", "text": "Rydym yn hynod gyffrous i gyfarfod y ti\u0302m tu o\u0302l i bwyllgor codi arian mwyaf newydd Macmillan \u2018Green with Envy\u2019. Allwch chi ddweud mwy wrthym ni am y ti\u0302m y tu o\u0302l i\u2019r pwyllgor codi arian newydd hwn ym Mhen-y-bont ar Ogwr?"}, {"text_idx": "#000004", "text": "Molly \u2013 Rydym yn grw\u0302p amrywiol ac yn cynnig syniadau gwahanol; ond mae gennym un peth yn gyffredin, sef awydd i helpu a gwella bywydau unigolion sydd yn byw gyda chanser. Rydym eisiau cynnwys y gymuned yn yr amrywiol weithgareddau a dod a\u0302 phawb ynghyd er lles eraill."}, {"text_idx": "#000006", "text": "Pam creu \u2018Green with Envy\u2019 a beth yw eich gobeithion iddo?"}, {"text_idx": "#000007", "text": "Rachel \u2013 Dwi wedi bod yn gwirfoddoli dros Macmillan ers tro bellach, dwi wedi trefnu 5 bore coffi sy\u2019n mynd yn fwy bob blwyddyn ac wedi cymryd rhan mewn nifer o gasgliadau bwced. Roeddwn i\u2019n teimlo fel fy mod i ar fy mhen fy hun yn ardal Pen-y-bont ar Ogwr ac felly mae\u2019n wych cael Darren a Molly i ymuno a\u0302 fi i godi ymwybyddiaeth am Macmillan yn ein hardal leol. Byddwn wrth fy modd pe bai gennym bresenoldeb go iawn yn y gymuned ac un diwrnod y byddwn yn gallu trefnu digwyddiad gwirioneddol fawreddog fel dawns neu ginio, lle y byddem yn codi llawer o arian ac yn cael amser gwych."}, {"text_idx": "#000008", "text": "Molly \u2013 Mae so\u0302n wedi bod am \u2018Green with Envy\u2019 ers cryn amser ac rydym yn gobeithio cynnig rhywbeth newydd, ifanc a chyffrous i lwyfan codi arian lleol Macmillan."}, {"text_idx": "#000011", "text": "Rachel \u2013 Dechreuodd fy nhaith gwirfoddoli ar o\u0302l cymryd rhan yn y daith gerdded yn Llantrisant gyda fy chwaer 6 mlynedd yn o\u0302l. Dywedais pa mor drefnus oedd y digwyddiad a faint y bu i mi fwynhau\u2019r diwrnod wrth ferch oedd yn digwydd bod yn rheolwr codi arian i Macmillan. Cyn i mi wybod, roeddwn wedi cael fy recriwtio! Trwy wirfoddoli rwyf wedi dysgu cymaint am Macmillan ac mae\u2019r gwaith maen nhw\u2019n ei wneud yn wirioneddol ryfeddol, yn helpu cymaint o bobl. Sut allwn benderfynu peidio codi arian iddyn nhw?!"}, {"text_idx": "#000012", "text": "Molly \u2013 Yn ddiweddar rwyf wedi helpu fy mam a gall canser effeithio ar unrhyw un ohonom ac felly tra rwyf fi\u2019n gallu rwyf am wneud cymaint ag sy\u2019n bosibl i wneud gwahaniaeth."}, {"text_idx": "#000013", "text": "Pwy all ymuno a\u0302\u2019ch grw\u0302p a sut y gallent gysylltu a\u0302 chi?"}, {"text_idx": "#000014", "text": "Rachel \u2013 Gall unrhyw un ymuno a\u0302\u2019n grw\u0302p \u2013 rydyn ni\u2019n di\u0302m cyfeillgar, agos atoch chi. Rydym newydd greu taflenni a phosteri i hysbysebu\u2019r grw\u0302p, felly cadwch lygad allan amdanynt. Rydym wedi creu tudalen Facebook lle mae modd anfon neges atom ar unrhyw adeg neu gallan nhw ddefnyddio\u2019r ti\u0302m gofal cefnogwyr"}, {"text_idx": "#000015", "text": "Molly \u2013 Mae\u2019r grw\u0302p yn agored i unrhyw un sy\u2019n frwdfrydig ac awyddus i wneud gwahaniaeth. Felly pli\u0302s cysylltwch a\u0302 ni."}, {"text_idx": "#000016", "text": "Darren \u2013 Gall unrhyw un ymuno a\u0302\u2019r grw\u0302p drwy chwilio amdanom ar Facebook, Instragram neu drwy wefan Macmillan."}, {"text_idx": "#000017", "text": "Os ydy unrhyw un ychydig yn bryderus am wirfoddoli i godi arian i Macmillan, pa gymorth fyddech chi\u2019n ei roi iddynt?"}, {"text_idx": "#000018", "text": "Rachel \u2013 Ewch amdani \u2013 mae\u2019n rhoi boddhad mawr i chi a byddwch yn cwrdd a\u0302 phobl ffantastig!"}, {"text_idx": "#000019", "text": "Molly \u2013 Rhowch gynnig arno. Fe wnaiff yr ansicrwydd yr ydych chi\u2019n ei deimlo ddiflannu\u2019n fuan wedi i chi sylweddoli pa mor wych a chefnogol ydy Macmillan. Mae\u2019n elusen sy\u2019n llawn brwdfrydedd a phositifrwydd ac mae\u2019n wych bod yn rhan ohono."}, {"text_idx": "#000020", "text": "Darren \u2013 Dewch i\u2019r digwyddiadau gan y byddwch yn gwybod bod pawb sy\u2019n cefnogi Macmillan wedi cael eu cyffwrdd a\u0302 chanser yn ystod eu bywydau. Nid oes unrhyw fath o bwysau gan ein bod ni i gyd eisiau bod yn rhan o rywbeth mwy na ni ein hunain ac yn bwysicach oll rydym am gael hwyl."}, {"text_idx": "#000022", "text": "Rachel \u2013 Rwy\u2019n hoff iawn o\u2019r ochr sy\u2019n ymwneud a\u0302 phobl, siarad a\u0302 phobl, clywed eu profiadau, gwrando ar yr hyn maen nhw wedi\u2019i gyflawni. Gall fod yn heriol, yn enwedig wrth weithio\u2019n llawn amser a cheisio cydbwyso bywyd cymdeithasol hefyd. Dyna lle mae\u2019n gre\u0302t cael ti\u0302m o bobl fel rhwydwaith cefnogi, os na allwch roi eich amser ar y diwrnod penodol hwnnw bydd rhywun arall yn gallu."}, {"text_idx": "#000029", "text": "Gall unrhyw un ymuno a\u0302\u2019r grw\u0302p! Drwy\u2019r Ti\u0302m Gofal Cefnogwyr 0300 1000 2000 / neu e-bostio .uk neu drwy\u2019r ddolen ganlynol "}, {"text_idx": "#000030", "text": "Mae Macmillan yn dibynnu mwy neu lai\u2019n gyfan gwbl ar roddion er mwyn darparu\u2019r gefnogaeth yr ydym yn ei gynnig i helpu pobl sy\u2019n byw gyda chanser. Mae llawer o ffyrdd i roi neu i wirfoddoli i gefnogi Macmillan. Ewch ar ein gwefan i ddod o hyd i syniadau ysbrydoledig."}, {"text_idx": "#000032", "text": "Nyrs Macmillan arobryn a adawodd yr ysgol yn 15 mlwydd oed heb unrhyw gymwysterau yn dod yn ddarlithydd anrhydeddus ym Mhrifysgol Bangor\nTudalen we i wella gwybodaeth am y Rhaglen Ganser\nRhaglen gwella taith ganser ym Mhowys\nCefnogi cleifion a\u0302 coronafeirws sydd wedi\u2019u hynysu oddi wrth eu teuluoedd a\u2019u ffrindiau"}, {"text_idx": "#000035", "text": "Yngly\u0302n a\u0302 Macmillan Gwybodaeth a chymorth"}, {"text_idx": "#000036", "text": "Macmillan ar y we be.Macmillan"}, {"text_idx": "#000037", "text": "Yno gyda chi Rydyn ni yma i helpu pawb sydd a\u0302 chanser i fyw bywyd mor llawn a\u0302 phosibl, gan roi cymorth corfforol, ariannol ac emosiynol."}, {"text_idx": "#000038", "text": "Rydyn ni yma i helpu pawb sydd a\u0302 chanser i fyw bywyd mor llawn a\u0302 phosibl, gan roi cymorth corfforol, ariannol ac emosiynol."}]